CELEX: 62012CB0468
Language: hu
Date: 2013-06-20 00:00:00
Title: C-468/12. sz. ügy: A Bíróság (tizedik tanács) 2013. június 20-i végzése (a Tribunale di Cosenza (Olaszország) előzetes döntéshozatal iránti kérelme) — CCIAA di Cosenza kontra Ciesse srl (Előzetes döntéshozatal iránti kérelem — Eljárási szabályzat — 53. cikk (2) bekezdés, 93. cikk a) pont és 99. cikk — 2008/7/EK irányelv — Tőkefelhalmozást terhelő közvetett adók — 5. cikk (1) bekezdésének c) pontja — Hatály — A helyi kereskedelmi, ipari, kézműipari és mezőgazdasági kamaráknak fizetett éves díj)

3.8.2013   
            
            
               HU
            
            
               Az Európai Unió Hivatalos Lapja
            
            
               C 225/52
            
         A Bíróság (tizedik tanács) 2013. június 20-i végzése (a Tribunale di Cosenza (Olaszország) előzetes döntéshozatal iránti kérelme) — CCIAA di Cosenza kontra Ciesse srl
   (C-468/12. sz. ügy) (1)
   
   (Előzetes döntéshozatal iránti kérelem - Eljárási szabályzat - 53. cikk (2) bekezdés, 93. cikk a) pont és 99. cikk - 2008/7/EK irányelv - Tőkefelhalmozást terhelő közvetett adók - 5. cikk (1) bekezdésének c) pontja - Hatály - A helyi kereskedelmi, ipari, kézműipari és mezőgazdasági kamaráknak fizetett éves díj)
   2013/C 225/92
   Az eljárás nyelve: olasz
   
      A kérdést előterjesztő bíróság
   
   Tribunale di Cosenza
   
      Az alapeljárás felei
   
   
      Felperes: Camera di Commercio, Industria, Artigianato e Agricoltura (CCIAA) di Cosenza
   
      Alperes: Ciesse srl, csődeljárás alatt
   
      Tárgy
   
   Előzetes döntéshozatal iránti kérelem — Tribunale Ordinario di Cosenza — A tőkeemelést terhelő közvetett adókról szóló, 2008. február 12-i 2008/7/EK tanácsi irányelv (HL L 46., 11. o.) 5. cikkének értelmezése — A helyi kereskedelmi kamaráknál vezetett cégnyilvántartásba való bejegyzés miatti éves díj kivetése — Éves díj, amelynek összegét kedvezőbben állapítják meg az egyéni vállalkozások, a mezőgazdasági vállalkozások („societá semplici”) és az ügyvédi társulások, mint a többi tőkeegyesítő társaság esetében
   
      Rendelkező rész
   
   A tőkeemelést (helyesen: tőkefelhalmozást) terhelő közvetett adókról szóló, 2008. február 12-i 2008/7/EK tanácsi irányelv 5. cikke (1) bekezdésének c) pontját úgy kell értelmezni, hogy azzal nem ellentétes az olyan éves díj beszedése, mint az alapügybeli, amelyet valamennyi, a kereskedelmi, ipari, kézműipari és mezőgazdasági kamarák által vezetett nyilvántartásban bejegyzett vagy feltüntetett vállalkozás e kamarák részére fizet, és amelyet főszabály szerint e vállalkozások forgalma alapján számítanak ki, de a vállalkozások egyes csoportjai, így különösen a természetes személyek tulajdonában lévő vagy általuk működtetett egyéni vállalkozások tekintetében átalányösszegben határoznak meg.
   
      (1)  HL C 399., 2012.12.22.